Näidistöö nimetus: **Pikasilla palu ohtlike puude raietööd**

Näidistöö üldine kirjeldus:

1. Tööobjekti töömaht (raiutavate, puude arv) võib muutuda. Tegelik tasustatav maht on objektil aktiga vastuvõetud töömaht, mis võib erineda kirjeldatud mahust. Oluline on teostada  objektil kõik kirjeldatud tööd.
2. Tellitavateks töödeks on ohtlike puude raiumine ja jalgraja vabastamine murdunud puudest.
3. Töö teostaja peab täitma juhendeid „RMK keskkonnanõuded mootorsõidukitega ja saagidega töötamisel“ ja „RMK nõuded isikukaitsevahendite kasutamiseks“.
4. Töödega ei tohi alale tekitada pinnasekahjustusi. Tekkinud roopad tuleb tasandada esimesel võimalusel, kuid hiljemalt enne töö üleandmist tellijale.
5. Tööde teostamisega ei tohi kahjustada kasvavaid puid, pinnast, teekatendit,  liikluskorraldusvahendeid, elektriliini, külgnevate kinnistute vara ning teisi objekte. Tööde teostaja kohustub hüvitama kõik oma tegevusega või tegevusetusega tekitatud kahjud.
6. Kõik lisanduda võivad täiendavad kooskõlastused tööde läbiviimiseks hangib pakkuja ja katab kõik sellega kaasnevad kulud. Samuti on pakkuja kanda kõik kulud, mis kaasnevad hinnapakkumise koostamisega ja objekti eelneva ülevaatusega.
7. Tellija poolt antakse töövõtjale tööala piiride kohta \*.gpx või \*.kml formaadis failid. Töövõtja peab ennast varustama seadmete ja tarkvaraga, milles antud formaadis faile on võimalik kasutada.
8. Tööde teostamise ajal tuleb töövõtjal tagada inimeste ohutus, tähistada tööobjekti ohutsoonid ning tagada, et kõrvalised isikud ei satuks ohutsooni. Töövõtjal tuleb tagada liikluse nõuetekohane reguleerimine tööde teostamise ajal.
9. **Enne töödega alustamist on nõutav, et töövõtja osaleb tellija poolt looduses töö ettenäitamisel ja üleandmisel, mille käigus näidatakse tellija tööjuhi poolt kätte tööala piirid, vaadatakse üle tööde tingimused, saadakse vajadusel tellija tööjuhilt ajaliselt asjakohastatud info jm**. Töödega alustamine ei ole lubatud ilma looduses töö ettenäitamisel ja üleandmisel osalemata. Töövõtjal tuleb enne töödega alustamist kooskõlastada tööaeg.
10. Objektiga on võimalik eelnevalt tutvuda: Jan Ruukel 5163074, telefon 503 6358, e-post [jan.ruukel@rmk.ee](mailto:jan.ruukel@rmk.ee). Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee).

Teostatavad tööd: **Pikasilla palu ohtlike puude raie**

1. **Asukoht:** Pikasilla küla, Tõrva vald, Valga maakond, katastriüksus: 61301:005:0946 (Aakre metskond 2). RMK metsakvartal ja eraldis: AA007/1;2;3

2. **Ülevaade teostatavatest töödest:** Pikasilla palu läbivate radade ja teede ääres on mitmeid

kuivanud puid, mis võivad murduda teedele ja radadele ja on ohtlikud seal liikuvatele inimestele.

Radade ja teede ääres on kokku tähistatud 12 kuivanud kuuske ja 6 kuivanud mändi, mis tuleb tööde käigus langetada.

3. **Tööde eesmärk**: püstistest kuivanud puudest tuleneva ohu likvideerimine

4. **Teostatavad tööd:**

Tööde raames tuleb langetada 18 oranži märkevärvitäpiga tähistatud puud ja jätta need teede ja radade äärde elustikupuudeks. Puud tuleb langetada teedest ja radadest eemale suunaga metsa poole.

Tüvesid järkama ega laasima ei pea, välja arvatud järgmistel juhtudel:

\*kui langetamisel jääb puu rippesse teiste puude najale või risti teise langetatud puuga. Sellisel juhul tuleb puu läbi lõigata selliselt, et kõik tüvesed jääksid võimalikult maadligi.

\*kui langetamisel kukub puu raja või tee peale. Sellisel juhul tuleb rajale või teele kukkunud puu raja või tee servast kahe (2) m kauguselt läbi lõigata ja vedada eemale metsa alla.

Langetatud puid on lubatud järgata ka tüve maadligi lõikamiseks juhul kui puu jääb peale langetamist okste najale õhku rohkem kui meetri kõrgusele. Puude laasimise ja järkamise korral ei tohi tööalale jääda okste ja tüveste hunnikuid vaid need tuleb hajutada laiali metsa alla.

Raiuma peab võimalikult madalalt. Kännud ei tohi jääda kõrgemad kui 2/3 kännu läbimõõdust, soovitavalt H ≤ 10 cm mõõdetuna ümbritsevalt maapinnalt. Raietööde käigus ei tohi kahjustada alal kasvavaid teisi puid, taristut ega pinnast. Pärast puude langetamist tuleb kännud pealt tasaseks saagida.

Raietöid peab kohapeal korraldama arborist tase 4 (või samaväärset) kutsetunnistust omav töötaja. **Mehhaniseeritud raie ei ole lubatud**. Kõik püstised puud tuleb langetada arboristi poolt, rakendades meetmeid, millega välditakse kõrvalasuvate puude ja rajatiste kahjustamist.

**Ohutusnõuded**

**Tööde ajaks tuleb töövõtjal piirata teedel ja radadel liikumine kõrvaliste isikute poolt, et tagada tööde turvaline teostamine.** Ohutsoonid tuleb piirata lintide, hoiatusmärkide või piirdetaradega. Vajadusel tuleb kaasata teisi töötajaid kes tagavad tööde ajal ohutuse ja inimeste sattumise võimalused töötsooni.

1. Asendiplaan:

**Pilt, millel on kujutatud kaart, tekst, Atlas

Tehisintellekti genereeritud sisu ei pruugi olla õige.**

**Joonis.** Punaste punktidega on tähistatud langetatavate ohtlike puude asukohad.

Näidistöö lisad:

Lisa 1 – KML formaadis raiutavate puude indikatiivsed asukohad